
Kakvom će kaznom biti kažnjen dvoličnjak?


* 
* 
* 
* 
* 
* 
* 

 
Kakvom će kaznom biti kažnjen dvoličnjak?

Dvoličnjaštvo je ružna osobina koju vjernik treba strogo izbjegavati. Buharija i Muslim zabilježili su da je Ebu Hurejre, radijallahu anhu, prenio sljedeće Vjerovjesnikove, ﷺ, riječi upozorenja: *“Najgori će čovjek na Sudnjem danu biti dvoličnjak: kod nekih ljudi dolazi s jednim, a kod drugih ljudi s drugim licem.”*


Ammar b. Jasir, radijallahu anhu, prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Ko bude dvoličan na ovom svijetu, imat će na budućem svijetu dva jezika od vatre.”*(Ebu Davud, 4/270/4873, Darimi, 2/248/2764, Ibn Ebu Dunja u djelu *Es-Samt,* str. 150/274, i Ibn Ebu Šejbe, 5/225/25404.)


Hafiz Iraki ovo predanje smatra dobrim, a šejh Albani vjerodostojnim. (Vidjeti: *Ihjau ulumid-din*, 3/195, s opaskama hafiza Irakija, i djelo *Es-Silsiletus-sahiha*, 2/554.)


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


